กฎกระทรวงกฎกระทรวง(พ.ศ.๒๕๔๐)ออกตามความในพระราชบัญญัติควบคุมผลิตภัณฑ์ยาสูบพ.ศ. ๒๕๓๕ อาศัยอำนาจตามความในมาตรา ๑๑ และมาตรา ๒๖แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ ๑ ส่วนประกอบของผลิตภัณฑ์ยาสูบประเภทบุหรี่ซิกาแรตหรือบุหรี่ซิการ์ที่จะขายต้องเป็นไปตามมาตรฐานดังนี้(๑) ยาเส้น กระดาษหรือใบยาที่ใช้มวนและวัสดุก้นกรอง (Filter)ต้องไม่มีเชื้อรา(๒) ยาเส้นหรือใบยาต้องไม่มีสาร ดีดีที (Dichloro Diphenyl Trichloroethane)และอนุพันธ์ของ ดีดีที เจือปน หรือมีเจือปนได้ไม่เกินสิบส่วนในหนึ่งล้านส่วน(๓) สารที่ใช้ในการปรุงแต่ง (Additives)ต้องไม่มีสารในปริมาณที่อาจเป็นอันตรายต่อสุขภาพข้อ ๒ผู้ผลิตหรือผู้นำเข้าผลิตภัณฑ์ยาสูบประเภทบุหรี่ซิกาแรตหรือบุหรี่ซิการ์แต่ละตราต้องแจ้งรายการส่วนประกอบดังนี้(๑) สารที่เกิดจากการเผาไหม้ของส่วนประกอบ (Emission products)ของบุหรี่ซิกาแรตต่อหนึ่งมวน โดยระบุปริมาณของสาร คือ ทาร์ (Tar) นิโคติน (Nicotine)และคาร์บอนมอนอกไซด์ (Carbon Monoxide) เป็นมิลลิกรัมตามมาตรฐานการวิเคราะห์ขององค์การระหว่างประเทศว่าด้วยมาตรฐาน (International Organizationfor Standardization)(๒) ส่วนประกอบที่เป็นสารที่ใช้ในการปรุงแต่ง (Additives)ต่อบุหรี่หนึ่งมวน โดยระบุปริมาณของสารแต่ละชนิด ซึ่งทางเคมีและหมายเลขทะเบียนของสารนั้น ซึ่งกำหนดโดยหน่วยงานบริการเอกสารย่อทางเคมี (ChemicalAbstracts Service) ของสมาคมเคมีอเมริกัน (American Chemical Society)ในกรณีสารที่ใช้ในการปรุงแต่ง (Additives) ไม่มีชื่อทางเคมีต้องระบุชื่อทางชีววิทยาหรือต้นกำเนิดทางชีววิทยาด้วยชื่อมาตรฐานภาษาละติน (StandardLatin Nomenclature) หรือชื่อที่ใช้เรียกกันโดยทั่วไปหากไม่มีชื่อหรือต้นกำเนิดทางชีววิทยาในกรณีผลิตภัณฑ์ยาสูบประเภทบุหรี่ซิกาแรตหรือบุหรี่ซิการ์ตราใดมีหลายขนาดหรือหลายชนิด หรือหลายประเภท การแจ้งรายการส่วนประกอบตาม (๑) และ (๒)ให้แจ้งโดยแยกตามขนาด ชนิด หรือประเภทของบุหรี่ซิกาแรตหรือบุหรี่ซิการ์แล้วแต่กรณีข้อ ๓ เมื่อกฎกระทรวงนี้ใช้บังคับผู้ผลิตหรือผู้นำเข้าผลิตภัณฑ์ยาสูบประเภทบุหรี่ซิกาแรตหรือบุหรี่ซิการ์ต้องแจ้งรายการส่วนประกอบของผลิตภัณฑ์ยาสูบตามข้อ๒ ก่อนนำผลิตภัณฑ์ยาสูบออกจากแหล่งผลิตหรือก่อนนำเข้ามาในราชอาณาจักรและต้องแจ้งรายการส่วนประกอบดังกล่าวทุกสามปีหลังจากการแจ้งครั้งแรกโดยให้แจ้งภายในสามสิบวันนับแต่วันครบกำหนดสามปีข้อ ๔การแจ้งรายการส่วนประกอบของผลิตภัณฑ์ยาสูบประเภทบุหรี่ซิกาแรตหรือบุหรี่ซิการ์ตามข้อ ๒ และข้อ ๓ ให้แจ้งเป็นหนังสือต่อพนักงานเจ้าหน้าที่ ณสถาบันควบคุมการบริโภคยาสูบ กรมการแพทย์ กระทรวงสาธารณสุข ตามแบบ ยส ๑ และ ยส ๒ท้ายกฎกระทรวงนี้ข้อ ๕ถ้ามีการเปลี่ยนแปลงรายการส่วนประกอบของผลิตภัณฑ์ยาสูบประเภทบุหรี่ซิกาแรตหรือบุหรี่ซิการ์จากที่ได้แจ้งไว้แล้วให้ผู้ผลิตหรือผู้นำเข้าผลิตภัณฑ์ยาสูบแจ้งรายการส่วนประกอบที่เปลี่ยนแปลงล่วงหน้าไม่น้อยกว่าสามสิบวันก่อนวันที่จะนำผลิตภัณฑ์ยาสูบที่เปลี่ยนแปลงออกจากแหล่งผลิตหรือก่อนนำเข้ามาในราชอาณาจักรและให้นำความในข้อ ๓ และข้อ ๔ มาใช้บังคับโดยอนุโลมข้อ ๖[๑]กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปให้ไว้ ณ วันที่ ๘ สิงหาคม พ.ศ. ๒๕๔๐มนตรี พงษ์พานิชรัฐมนตรีว่าการกระทรวงสาธารณสุข[เอกสารแนบท้าย]๑. รายการส่วนประกอบของบุหรี่ซิกาแรตสารที่เกิดจากการเผาไหม้ของส่วนประกอบ (Emission products) (แบบ ยส ๑)๒.รายการส่วนประกอบของบุหรี่ซิกาแรต/บุหรี่ซิการ์ สารที่ใช้ในการปรุงแต่ง (Additives) (แบบ ยส ๒)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๑แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๓๕บัญญัติให้ผลิตภัณฑ์ยาสูบที่จะขายได้จะต้องมีส่วนประกอบตามมาตรฐานที่กำหนดในกฎกระทรวงและกำหนดให้ผู้ผลิตหรือผู้นำเข้าผลิตภัณฑ์ยาสูบมีหน้าที่ต้องแจ้งรายการส่วนประกอบของผลิตภัณฑ์ยาสูบให้กระทรวงสาธารณสุขทราบตามหลักเกณฑ์วิธีการ และเงื่อนไขที่กำหนดในกฎกระทรวง สมควรกำหนดหลักเกณฑ์วิธีการและเงื่อนไขในการที่ผู้ผลิตหรือผู้นำเข้าผลิตภัณฑ์ยาสูบต้องแจ้งรายการส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ จึงจำเป็นต้องออกกฎกระทรวงนี้สุกัญญา/ผู้จัดทำ๘ เมษายน ๒๕๕๒ก้องเกียรติ/ผู้จัดทำ๒๑ เมษายน ๒๕๕๒วิภา/ปรับปรุง๑๙ เมษายน ๒๕๖๐[๑]ราชกิจจานุเบกษา.เล่ม ๑๑๔/ตอนที่ ๓๙ ก/หน้า ๑๖/๑๓ สิงหาคม ๒๕๔๐